**5ο Ετήσιο Επιστημονικό Συνέδριο Ένωσης Ελλήνων Δημοσιολόγων (ΕΕΔ)**

**Βόλος, Παρασκευή 11 και Σάββατο 12 Μαϊου 2018**

**Πρόσκληση Υποβολής Ανακοινώσεων-Μελετών**

**Η ΕΝΩΣΗ ΕΛΛΗΝΩΝ ΔΗΜΟΣΙΟΛΟΓΩΝ (ΕΕΔ) διοργανώνει το πέμπτο ετήσιο επιστημονικό Συνέδριό της με πρόσκληση υποβολής papers στον Βόλο.**

**Το 5οετήσιο επιστημονικό Συνέδριο της Ένωσης Ελλήνων Δημοσιολόγων (ΕΕΔ) θα πραγματοποιηθεί  την Παρασκευή 11 και το Σάββατο 12 Μαίου 2018 στον Βόλο. Το ετήσιο επιστημονικό συνέδριο, που συνδιοργανώνεται με τους τοπικούς Δικηγορικούς Συλλόγους, είναι ο χώρος επιστημονικής συνάντησης και εποικοδομητικής ανταλλαγής απόψεων των Μελών της Ένωσης Δημοσιολόγων από όλη την Ελλάδα και το εξωτερικό. Προσκαλούνται όλα τα Μέλη της Ένωσης να συμμετάσχουν ως Σύνεδροι. Στους Συνέδρους θα χορηγηθεί ηλεκτρονικά το Βιβλίο (Ebook) με τα επιστημονικά άρθρα επί των ομιλιών του 4ου Συνεδρίου που πραγματοποιήθηκε στην Ρόδο των Μάη του 2017.**

**Θεματικές ενότητες του Συνεδρίου:**

* Ο Χάρτης Θεμελιωδών Δικαιωμάτων της ΕΕ (ΧΘΔΕΕ)
* Επίκαιρα ζητήματα Φορολογικού Δικαίου
* Επίκαιρα ζητήματα Δημοσίων Συμβάσεων
* Διοικητική Δικονομία
* Συνταγματικά κατοχυρωμένες Ανεξάρτητες Αρχές
* Προσωπικά Δεδομένα και ιδίως ο Υπεύθυνος Προστασίας Δεδομένων (DPO)
* Η δημόσια κριτική της εκτελεστικής εξουσίας στις δικαστικές αποφάσεις
* Πλειστηριασμοί και Δημόσιο Δίκαιο
* Τηλεοπτικές άδειες
* Ιδιωτικοποιήσεις
* Δίκαιο των προσλήψεων στο Δημόσιο

**Διαδικασία Υποβολής Προτάσεων Ανακοινώσεων-Μελετών:**

Προσκαλούνται τα ταμειακώς εντάξει Μέλη της Ένωσης Ελλήνων Δημοσιολόγων (ΕΕΔ) που επιθυμούν, **να αποστείλουν ηλεκτρονικά τον τίτλο και μια περίληψη της πρότασης ανακοίνωσής τους (έως 700 λέξεις) μέχρι την Τετάρτη 7 Φεβρουαρίου 2018 στην ηλεκτρονική διεύθυνση του Συνεδρίου: 5syneedvolos@gmail.com** Η περίληψη παρακαλούμε να συνοδεύεται από τα εξής στοιχεία: τίτλο του άρθρου, όνομα και ιδιότητα συγγραφέα, λέξεις-κλειδιά (μέχρι πέντε), τηλέφωνο και ηλεκτρονική διεύθυνση. **Η επιλογή των ανακοινώσεων και η γνωστοποίησή της στους ενδιαφερομένους θα πραγματοποιηθεί ως την Τετάρτη 21 Φεβρουαρίου 2018. Τα τελικά άρθρα επί των αποδεχθέντων ανακοινώσεων (ως 6000 λέξεις) θα πρέπει να έχουν σταλεί στην επιστημονική και οργανωτική επιτροπή του Συνεδρίου στην ηλεκτρονική διεύθυνση 5syneedvolos@gmail.com το αργότερο μέχρι την Τετάρτη 7 Μαρτίου 2018. Όσοι αποστέλλουν προτάσεις ανακοίνωσης, βεβαιώνουν ότι θα συμμετάσχουν με φυσική παρουσία στο Συνέδριο. Τα εγκριθέντα άρθρα επί των ανακοινώσεων του Συνεδρίου θα δημοσιευτούν αποκλειστικά στο Εbook του Συνεδρίου και ορισμένα από αυτά και στο Επιστημονικό Περιοδικό «ΔΗΜΟΣΙΟ ΔΙΚΑΙΟ». Δεν επιτρέπεται η δημοσίευση των άρθρων επί των ομιλιών σε άλλο βιβλίο ή επιστημονικό περιοδικό. Για την αναδημοσίευση (μετά την δημοσίευση του βιβλίου πρακτικών του Συνεδρίου και στο Επιστημονικό Περιοδικό «ΔΗΜΟΣΙΟ ΔΙΚΑΙΟ») απαιτείται ειδική άδεια του προέδρου της επιστημονικής επιτροπής του Συνεδρίου.**

Θα αναρτηθούν στην ιστοσελίδα της Ένωσης Ελλήνων Δημοσιολόγων (ΕΕΔ) ([www.dimosiodikaio.gr](http://www.dimosiodikaio.gr)) οδηγίες για την παρουσίαση της ανακοίνωσης.

**Το Συνέδριο θα πραγματοποιηθεί στον Βόλο την Παρασκευή 11 και το Σάββατο 12 Μαϊου 2018. Εγγραφές Συνέδρων γίνονται ηλεκτρονικά στο 5syneedvolos@gmail.com. Το επόμενο διάστημα θα δοθούν περισσότερες πληροφορίες για την διαμονή των Συνέδρων. Η συμμετοχή των Συνέδρων και των Ομιλητών είναι δωρεάν. Κάθε συμμετέχων καλύπτει μόνος του όλα τα έξοδά του.**

**………………………………………………………………………………………….**

**Δημοσιεύτηκε το τελευταίο τεύχος του ελεύθερα προσβάσιμου ηλεκτρονικού επιστημονικού περιοδικού «ΔΗΜΟΣΙΟ ΔΙΚΑΙΟ»  που περιλαμβάνει 12 πολύ ενδιαφέρουσες μελέτες, επίκαιρη νομολογία ΣτΕ και ΕλΣυν και βιβλιοπαρουσιάσεις. Σας ευχόμαστε καλή ανάγνωση.**

Τέλη Ιανουαρίου θα δημοσιευτεί στην ιστοσελίδα [www.publiclawjournal.com](http://www.publiclawjournal.com/) το τέταρτο τεύχος του 2017 του ηλεκτρονικού επιστημονικού περιοδικού **«ΔΗΜΟΣΙΟ ΔΙΚΑΙΟ»**.

Προσκαλούνται σταθερά τα Μέλη μας να υποβάλλουν προς δημοσίευση ηλεκτρονικά (στο info@dimosiodikaio.gr) πρωτότυπες και αδημοσίευτες επιστημονικές μελέτες (ως 6000 λέξεις) και βιβλιοπαρουσιάσεις (ως 1500 λέξεις) (αναλυτικές πληροφορίες σε [www.publiclawjournal.com](http://www.publiclawjournal.com/) και [www.dimosiodikaio.gr](http://www.dimosiodikaio.gr/)).

Το επόμενο διάστημα θα ξεκινήσει ο νέος (10ος) κύκλος Επιστημονικών Εκδηλώσεων πάντα Τετάρτες στον ΔΣΑ με ένα ειδικό επιστημονικό κύκλο σεμιναρίων, το πρόγραμμα του οποίου θα αναρτηθεί εντός του Ιανουαρίου**.** Η είσοδος είναι ελεύθερη. Δηλώσεις συμμετοχής στις επιστημονικές εκδηλώσεις θα γίνονται ηλεκτρονικά στο enwsiellinwndimosiologwn@gmail.com

Εντός Απριλίου προγραμματίζεται το 2ο Επιστημονικό Συνέδριο της Ένωσης Ελλήνων Δημοσιολόγων (ΕΕΔ) στην Κύπρο, με κεντρικό αντικείμενο τον Χάρτη Θεμελιωδών Δικαιωμάτων της ΕΕ, σε συνεργασία με το Πανεπιστήμιο Κύπρου. Η τακτική εξαμηνιαία επιστημονική ημερίδα στην Θεσσαλονίκη σε συνεργασία με τον ΔΣΘ θα πραγματοποιηθεί τον Μάρτιο.

Εκ μέρους του ΔΣ

Ο Πρόεδρος της Ένωσης Ελλήνων Δημοσιολόγων (ΕΕΔ)

 Δρ. Βασίλης Γ. Τζέμος